La Alberca mausoleum

La Alberca mausoleum (hispaania Mausoleo de La Alberca ja Martyrium de La Alberca) on varemetena säilinud 4. sajandi esimesest poolest pärinev Rooma mausoleum või martyrion La Albercas Murcias Hispaanias. See on üks olulisemaid hilisrooma mälestisi Pürenee poolsaarel, mistõttu see kuulutati 1931. aastal rahvusmälestiseks (nüüd Bien de Interés Cultural). Mälestis asub umbes 5 km Murcia linnast lõunas, Carrascoy y El Valle mägede jalamil. See on arheoloogia seisukohast huvipakkuv piirkond, kuna lähedal on Llano del Olivari basiilika ja Los Garrese hilis-Rooma kindlus. Mõlemad on näited piirkonna edukast romaniseerimisest. La Alberca mausoleum on varakristlik hoone-hauamonument, mille põhiplaan on ristkülik mõõtmetega 12 x 7,60 meetrit. Ehitise all on ristkülikukujuline krüpt, kuhu viib trepp. Krüptist avastati apsiidi lähedal neli lubjakivist hauda. Need olid apsiidist eraldatud seinaga, milles võis olla väike aken (fenestrella confessionis), mille kaudu sai vaadata märtri sarkofaagi. Viited Välislingid MAUSOLEO DE LA ALBERCA. - Turismo Prerromanico The Pool, Funeral Mausoleum. - Origins of Europe El Martyrium de la Alberca. - Municipios Murcia. Region de Murcia Digital (video)